Bucureştiul rămâne fără aer. Sâmbătă seară s-au înregistrat valori record de poluare.
Sâmbătă seară s-au înregistrat valori record de poluare în Bucureşti. În 10 zone din Bucureşti şi Ilfov, indicile de calitate a aerului a fost de 100. Fostul deputat USR, Cornel Zainea, a atras atenţia asupra situaţiei grave din Corbeanca.
Poluarea a atins cote record în capitală şi judeţul Ilfov. Măştile nu mai sunt utile doar pentru lupta cu Covid-19 – ajută la protejarea de poluare, care a atins din nou cifre record în Bucureşti sâmbătă seară.Indicele de calitate a aerului a fost la 100 în 10 zone. Cel mai grav afectate zone au fost Piaţa Sudului şi Libertăţii unde particulele în suspensie au fost de peste 115 micrograme pe metru cub, conform site-ului Aer Live. Fostul debutat USR, Cornel Zainea, a atras atenţia asupra unei situaţii grave la Corbeanca. Limita maximă legală a fost depăşită de 15 ori acolo. Ministerul Mediului sau Garda de Mediu nu au oferit momentan vreo explicaţie, deşi un număr mare de bucureşteni au atras atenţia asupra situaţiei pe reţelele de socializare.